ສະພາຄວາມໝັ້ນຄົງ UN ນຳເອົາເລື້ອງສິດທິມະນຸດ ຂອງເກົາຫຼີເໜືອ ເຂົ້າວາລະກອງປະຊຸມ
11 ປະ​ເທດສະມາ​ຊິກ ປະຈຳສະພາ​ຄວາມໝັ້ນຄົງ ​ໄດ້​ລົງ​ຄະ​ແນນ​ສຽງ ເພື່ອນຳເອົາບັນຫາ ສິດທິມະນຸດຂອງພຽງຢາງ ເຂົ້າວາລະກອງປະຊຸມ.
ເກົາຫຼີເໜືອ ໄດ້ປະຕິເສດທີ່ຈະເຂົ້າຮ່ວມໃນກອງປະຊຸມ ຂອງ ສະພາຄວາມໝັ້ນຄົງອົງການສະຫະປະຊາຊາດ ຊຶ່ງໃນລະຫວ່າງ ກອງປະຊຸມນັ້ນ ສະພາບການກ່ຽວກັບ ເລື້ອງການລະເມີດສິດທິ ມະນຸດຂອງພຽງຢາງ ໄດ້ຖືກນຳມາຕຳນິຕິຕຽນຢ່າງໜັກໜ່ວງ 11 ປະເທດຂອງຈຳນວນທັງໝົດ 15 ປະເທດສະມາຊິກປະຈຳ ສະພາດັ່ງກ່າວ ໄດ້ພາກັນລົງຄະແນນສຽງ ໃນວັນຈັນວານນີ້ ໃນການສະໜັບສະໜຸນ ໃຫ້ເອົາບັນຫາດັ່ງກ່າວນັ້ນ ເຂົ້າໃນ ວາລະປະຊຸມ ເໜືອການຄັດ ຄ້ານຂອງຈີນ ແລະ ຣັດເຊຍ ຊຶ່ງເປັນສະມາຊິກຖາວອນ ສະຫະປະຊາຊາດ ບົດລາຍງານຂອງຄະນະກຳມະທິການກ່ຽວກັບສິດທິມະນຸດຂອງອົງການສະຫະປະຊາຊາດ ເມື່ອບໍ່ນານມານີ້ ກ່າວວ່າ ການກໍ່ໂທດກຳຕ້ານມະນຸດຊາດ ໃນປະເທດທີ່ໂດດດ່ຽວນັ້ນ ແມ່ນເກີດຂຶ້ນຍ້ອນ ນະໂຍບາຍຕ່າງໆ ທີ່ຈັດຕັ້ງຂຶ້ນຢູ່ໃນຂັ້ນສູງສຸດ ຂອງລັດຖະບານ ຢູ່ທີ່ກອງປະຊຸມໃນວັນຈັນວານນີ້ ທູດສະຫະລັດປະຈຳ UN ທ່ານ Samantha Power ໄດ້ບັນລະຍາຍຊີວິດໃນເກົາຫຼີເໜືອ ຄືກັນກັບ  ທ່ານນາງ ໄດ້ລຳດັບຂັ້ນຕອນຕ່າງໆ ທີ່ພຽງຢາງຕ້ອງເຮັດ ຖ້າຫາກເລື້ອງບັນຫາດັ່ງກ່າວນັ້ນ ຈະຖືກເອົາອອກຈາກ ວາລະປະຊຸມຂອງສະພາຄວາມໝັ້ນຄົງນັ້ນ ທ່ານນາງ Power ເວົ້າວ່າ ພຽງຢາງໄດ້ ໝາຍຫົວພວກຜູ້ທີ່ໄດ້ຫລົບໜີ ອອກໄປຈາກເກົາຫຼີເໜືອ ແລະ ໄດ້ຊ່ວຍ ຄະນະກຳມະທິການ ກ່ຽວກັບການສືບສວນສອບສວນນັ້ນວ່າ ເປັນ   ແລະ ກ່າວວ່າ ຕົນຈະບໍ່ເອົາຫົວ ຊາ ຕໍ່ການດຳເນີນການໃດໆ ຂອງສະພາຄວາມ ໝັ້ນຄົງສະຫະປະຊາຊາດ